**ДОГОВОР**

**№ ............................/................... г.**

Днес, ...................... г. в …………………………., между:

**…………………….** със седалище и адрес на управление ……………………………….., БУЛСТАТ …………………….., представлявано от ………………………………. – Кмет на ……………………………….., наричано по-долу за краткост **ВЪЗЛОЖИТЕЛ** от една страна,

и

……………….. със седалище и адрес на управление: …………….., тел/факс: …………. ЕИК …………, представлявано от ……………….., в качеството му на …………………., наричано за краткост **ИЗПЪЛНИТЕЛ**, от друга страна,

**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“

**на основание** чл. 194, ал. 1 от Закона за обществените поръчки („**ЗОП**“) и съгласно утвърден Протокол ………………. на комисията, назначена със Заповед №………………. г.на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: **„**АСФАЛТИРАНЕ НА УЛИЦИ В ГР.ПЕРНИК И ОБЩИНА ПЕРНИК по три обособени позиции

ОП № 1 Асфалтиране на ул. Майска роза–кв.Калкас гр.Перник от ОТ60 - ОТ939

ОП № 2 Асфалтиране на ул.Чучулига– с.Богданов дол от ОТ 51 – ОТ 18

ОП № 3 Асфалтиране на ул.Трети март–с.Дивотино от ОТ21 – ОТ 23**“**

се сключи настоящият Договор за следното:

**I.ПРЕДМЕТ НА ДОГОВОРА**

Чл.1.(1) ВЪЗЛОЖИТЕЛЯТ възлага, а ИЗПЪЛНИТЕЛЯТ се задължава да извърши **„**АСФАЛТИРАНЕ НА УЛИЦИ В ГР.ПЕРНИК И ОБЩИНА ПЕРНИК по три обособени позиции

ОП № 1 Асфалтиране на ул. Майска роза–кв.Калкас гр.Перник от ОТ60 - ОТ939

ОП № 2 Асфалтиране на ул.Чучулига– с.Богданов дол от ОТ 51 – ОТ 18

ОП № 3 Асфалтиране на ул.Трети март–с.Дивотино от ОТ21 – ОТ 23**“**

За обособена позиция № …….

, (наричани по-долу СМР), в съответствие с Техническата спецификация, Предложението за изпълнение на поръчката на ИЗПЪЛНИТЕЛЯ и Ценовото предложение на ИЗПЪЛНИТЕЛЯ, съставляващи съответно Приложения №№ 1, 2 и 3 към този Договор („Приложенията“) и представляващи неразделна част от него.

(2) Обхватът на дейностите включва следните видове СМР:

* /съгласно КС за съответната обособена позиция/.

(3). В срок до 5 (пет) дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ, ако има такива. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 5 (пет) дни от настъпване на съответното обстоятелство.

**II. МЯСТО И СРОКОВЕ ЗА ИЗПЪЛНЕНИЕ**

Чл.2. (1) Мястото на изпълнение на СМР е територията на община Перник

(2) Срокът за изпълнение на предвидените за изпълнение СМР е до ……...2019г. /съгласно офертата на участника, избран за изпълнител/.

(3) Срокът по ал. 2 започва да тече от датата на връчване на възлагателното писмо.

(4) Отговорността на ИЗПЪЛНИТЕЛЯ по договора е от датата на подписването му до датата на изтичане на най – дългия гаранционен срок на изпълнените СМР.

(5) Изпълнителят се задължава да започне изпълнението на зададените от Възложителя СМР за изпълнение в рамките на три работни дни считане от деня следващ деня на получаване на възлагателното писмо.

**III. ЦЕНИ И НАЧИН НА ПЛАЩАНЕ**

Чл.3. (1) Възложителят заплаща на Изпълнителя стойността на конкретно извършените СМР по приетите единични цени, (съгласно Ценовото предложение на ИЗПЪЛНИТЕЛЯ), както следва:

|  |  |  |  |
| --- | --- | --- | --- |
| **№** | **Наименование на дейността**  **Вид СМР** | **Мярка** | **Ед. цена в лв. без ДДС** |
| **1.** |  |  |  |
| **2.** |  |  |  |
| **3.** |  |  |  |
| **4.** |  |  |  |
| **5.** |  |  |  |
| **6.** |  |  |  |

(2) Окончателната стойност на договора ще се формира на база на количествата и дейностите за изпълнение на договора и единичните цени (включващи разходи за труд, механизация, материали, допълнителни разходи, печалба, разходи за временно строителство и всички други разходи, необходими за изпълнение) на отделните видове работи, представени в Ценовото предложение на ИЗПЪЛНИТЕЛЯ (Приложение №3), но не повече от прогнозната стойност на поръчката, която е в размер на **………………лв. (**………………….**) без включен ДДС** или **…………….. лв. (………………………….) с включен ДДС.**

(3) Елементите на ценообразуване, участващи във формирането на единичните цени за видовете СМР, съгласно Ценовото предложение на ИЗПЪЛНИТЕЛЯ са както следва:

1. Средна часова ставка - ………..лв./човекочас;

2. Допълнителни разходи върху труда - ………………%;

3. Допълнителни разходи върху механизацията - ………………….%;

4. Доставно-складови разходи - ……………..%;

5. Печалба - ………………..%

(4) ВЪЗЛОЖИТЕЛЯТ заплаща цената по чл. 3 поетапно или окончателно на база реално извършени и двустранно протоколирани и отчетени СМР и по цените, предвидени за съответно отчетените СМР, в срок от 30 /тридесет/ календарни дни след представяне на:

- съставен Акт за приемане на действително извършените СМР, подписан от Възложител и Изпълнител, доказващи количествата на действително извършените СМР;

- оригинална фактура издадена от Изпълнителя и предоставена на Възложителя

(5) Всички плащания по този договор се извършват чрез банков превод по следната банкова сметка на ИЗПЪЛНИТЕЛЯ:

**Банка**:…………………………

**BIC:**…………………………..

**IBAN:**………………………………

(6) ИЗПЪЛНИТЕЛЯТ е длъжен да уведомява писмено Възложителя за всички последващи промени по ал. 5 в срок до 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(7) В случай, че ИЗПЪЛНИТЕЛЯТ използва подизпълнител и частта от поръчката, която се изпълнява от подизпълнителя, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

(8) Ако има подизпълнител, разплащанията по ал. 5 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му. Към искането ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

(9) ВЪЗЛОЖИТЕЛЯТ има право да откаже плащане по ал. 5, когато искането за плащане е оспорено, до момента на отстраняване на причината за отказа.

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.4.(1) Изброяването на конкретни права и задължения на Страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от Страните.

(2) ИЗПЪЛНИТЕЛЯТ има право:

1. да получи възнаграждение в размера, сроковете и при условията по чл.3 от договора;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на договора;

(3) ИЗПЪЛНИТЕЛЯТ е длъжен:

1. Да поддържа активна организацията си за комуникация с възложителя, посочена в техническото предложение от момента на сключване на договора и за целия срок на неговото действие.

2. Да приеме и в срок да организира и да изпълни строителните работи по настоящия договор като спазва изискванията на ПИПСМР за съответните СМР.

3. Да влага в строителството оферираните от него материали и строителни изделия, както и да извършва качествено СМР. Строителните продукти, които съответстват на българските технически спецификации се доставят с декларация за съответствие и с указания за прилагане, изготвени на български език.

4. Да изпълни предмета на договора в съответствие с изискванията към строежите на чл. 169, ал.1-3 от Закона за устройство на територията, както и при спазвне на приложимите за дейността нормативни документи.

5. Да спазва законовите изисквания, свързани със строителството и конкретно с този вид строителство, включително относно опазването на околната среда и безопасността на строителните работи.

6. Да предупреждава своевременно ВЪЗЛОЖИТЕЛЯ за възникването на проблеми, които могат да се отразят неблагоприятно на работата, увеличаване стойността на договора или забавяне на предвиденото време за завършване. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението и за предприетите мерки за тяхното разрешаване.

7. Да съхранява доставките до влагането им на строежа, в складове на строителната площадка или на друго място, съобразно изискванията за съхранение.

8. Да води и съхранява строителна документация съгласно изискванията на Наредба № 3 от 31.07.2003 г. за съставяне на актове и протоколи по време на строителството, ако е приложимо.

9. Да изпълнява задълженията си по този договор в уговорените срокове и качествено, в съответствие с договора и приложенията към него;

10. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

11. Да изпълнява всички законосъобразни указания и изисквания на ВЪЗЛОЖИТЕЛЯ;

12. Да пази поверителна Конфиденциалната информация, в съответствие с уговореното в чл. 13 от договора;

13. Да участва във всички работни срещи, свързани с изпълнението на този договор;

15. Ако е приложимо да сключи договор/договори за подизпълнение с посочените в офертата му подизпълнители в срок до 5 (пет) дни от датата на сключване на настоящия Договор, но най-късно преди започване на неговото изпълнение. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител или включване на подизпълнител, изпълнителят изпраща копие на договора с новия подизпълнител заедно с всички документи, които доказват изпълнението на условията на чл.66, ал.14 от ЗОП;

(4) Разходите за консумация на електроенергия, вода и други консумативи, необходими при извършването на СМР, са за сметка на ИЗПЪЛНИТЕЛЯ.

(5) ИЗПЪЛНИТЕЛЯТ сам и за своя сметка изготвя екзекутивната документация (чл. 163, ал. 2 , т. 3 от ЗУТ) при необходимост, ако е приложимо или да състави протоколите за отчитане на извършеното строителство.

(6) ИЗПЪЛНИТЕЛЯТ трябва да поддържа валидна застраховка за „Професионална отговорност в проектирането и строителството”, по смисъла на чл. 171, ал.1 от ЗУТ по време на изпълнението.

(7) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършването на СМР е нарушил императивни разпоредби на нормативните актове.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.5.(1).ВЪЗЛОЖИТЕЛЯ има право:

1. да изисква и да получи от ИЗПЪЛНИТЕЛЯ възложеното с настоящия договор в срок, без отклонение от уговореното и без недостатъци;

2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия срок на договора, или да извършва проверки, при необходимост и на мястото на изпълнение на договора, но без с това да пречи на изпълнението;

3. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него документи или съответна част от тях;

4. да не приема и спира некачествено изпълнени строителни работи в процеса на строителството, като определя срок за отстраняването им.

5. да поиска отстраняването от дейността на персонал при обосновани случаи на незадоволителна компетентност, и/или нарушения на технологичната дисциплина. ИЗПЪЛНИТЕЛЯТ е длъжен незабавно да замени такива лица с други. ВЪЗЛОЖИТЕЛЯТ не носи отговорност за трудово-правните отношения на ИЗПЪЛНИТЕЛЯ с персонала.

(2)ВЪЗЛОЖИТЕЛЯТ се задължава:

1. да участва в срещите по определяне на улиците, площадите или други обекти на инфраструктурата на населеното място и конкретните СМР, които ще се извършват по тях.

2. да приеме изпълнението на СМР, когато отговаря на договореното, по реда и при условията на този договор;

2. да заплати на ИЗПЪЛНИТЕЛЯ цената в размера, по реда и при условията, предвидени в този договор;

3. да предостави и осигури достъп на ИЗПЪЛНИТЕЛЯ до обектите за времето, предвидено за извършване на СМР, съгласно одобрения график, както и информацията, необходима за извършването на СМР, предмет на договора, при спазване на относимите изисквания или ограничения съгласно приложимото право;

4. да пази поверителна Конфиденциалната информация, ако има такава;

5. да оказва съдействие на ИЗПЪЛНИТЕЛЯ във връзка с изпълнението на този договор, включително и за отстраняване на възникнали пречки пред изпълнението на договора, когато ИЗПЪЛНИТЕЛЯТ поиска това;

6. да упражнява чрез свои представители контрол по време на изпълнението на СМР и да одобрява влаганите материали и съоръжения;

7. да съдейства за изпълнението на договорените работи, като своевременно решава всички технически проблеми, възникнали в процеса на работа;

**VI. ПРЕДАВАНЕ И ПРИЕМАНЕ НА РАБОТАТА**

Чл.6.(1). За окончателно предаване на завършените СМР на ВЪЗЛОЖИТЕЛЯ се счита издаването на приема предавателен протокол за изпълнените СМР.

(2) При приемането на завършените СМР се съставят: Акт за действително изпълнени СМР, съставена от ИЗПЪЛНИТЕЛЯ и подписана от ВЪЗЛОЖИТЕЛЯ или негов представител.

(3) ВЪЗЛОЖИТЕЛЯТ има право да откаже да приеме завършените СМР или отделни работи по тях, ако открие отклонения от договорените изисквания, или нарушения на императивни разпоредби на нормативните актове.

(4) Отклоненията се отстраняват от ИЗПЪЛНИТЕЛЯ за негова сметка.

(5) ИЗПЪЛНИТЕЛЯТ уведомява ВЪЗЛОЖИТЕЛЯ в срок от 5 /пет/ работни дни преди датата, на която изпълнените СМР ще са готови за приемане за предприемане на съответните действия от страна на ВЪЗЛОЖИТЕЛЯТ.

**VIII. НЕПРЕДВИДЕНИ ОБСТОЯТЕЛСТВА**

Чл.7.(1) Страните се освобождават от отговорност за неизпълнение на задълженията по настоящия договор, ако то е следствие от появата на „непредвидени обстоятелства", а именно обстоятелства, които са възникнали след сключването на договора и не са резултат от действие или бездействие на страните, които не са могли да бъдат предвидени при полагане на дължимата грижа и правят невъзможно изпълнението при договорените условия, ако те са попречили на изпълнението на настоящия договор.

(2) Страната, която се намира в невъзможност да изпълнява задълженията си по този договор поради непредвидени обстоятелства, е длъжна незабавно:

1. да уведоми писмено другата страна за настъпилото събитие, което е попречило за неизпълнение на задълженията й, степента, до която това събитие възпрепятства изпълнението на задълженията на тази страна, причините за събитието и неговото предполагаемо времетраене;

2. да положи всички разумни усилия, за да избегне, отстрани или ограничи до минимум понесените вреди и загуби.

(3) Докато траят непредвидените обстоятелства, изпълнението на задълженията и на свързаните с тях насрещни задължения, се спира.

(4) Не може да се позовава на непредвидени обстоятелства тази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява “непредвидени обстоятелства”.

(6) В случай на непредвидени обстоятелства срокът за изпълнение на настоящия договор се удължава с толкова дни, с колкото страната не е била в състояние да изпълнява договора поради тези обстоятелства. Клаузата не засяга права или задължения на страните, които са възникнали и са били дължими преди настъпването на форсмажорното събитие.

(7) За спирането и възобновяването на изпълнението на дейностите се подписва протокол.

(8) Определено събитие не може да се квалифицира като “непредвидени обстоятелства ”, ако:

1. последиците от това събитие са могли да бъдат избегнати, ако която и да е от страните е изпълнявала добросъвестно задълженията си по този договор;

2. последиците от това събитие са могли да бъдат избегнати или намалени с полагането на всички разумни грижи.

**IX. КОНТРОЛ И УКАЗАНИЯ**

Чл.8.(1) ВЪЗЛОЖИТЕЛЯТ може по всяко време да осъществява контрол по изпълнението на настоящия договор, лично или чрез свои представители, стига да не възпрепятства работата на ИЗПЪЛНИТЕЛЯ и да не нарушава оперативната му самостоятелност.

(2) Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако са в нарушение на строителните правила и нормативи или водят до съществено отклонение от възложените работи.

**X. РИСК**

Чл.9.(1) Рискът от случайно погиване или повреждане на извършеното строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от ИЗПЪЛНИТЕЛЯ.

(2) ВЪЗЛОЖИТЕЛЯТ носи риска от погиване или повреждане на вече приетите дейности, освен ако погиването или повреждането е по вина на ИЗПЪЛНИТЕЛЯ или последният е могъл да го предотврати при полагане на дължимата грижа.

**XI. ГАРАНЦИОННИ УСЛОВИЯ**

Чл.10.(1) Гаранционните срокове за изпълнените СМР са съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

(2) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в посочените в ал. 1 гаранционни срокове.

(3) Гаранционните срокове започват да текат от деня на въвеждането на строителния обект в експлоатация (издаване на разрешение за ползване).

(4) За проявилите се в гаранционните срокове дефекти ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 (пет) дни след уведомяването, ИЗПЪЛНИТЕЛЯТ съгласувано с ВЪЗЛОЖИТЕЛЯ е длъжен да започне работа за отстраняване на дефектите в минималния технологично необходим срок, одобрен от ВЪЗЛОЖИТЕЛЯ.

(5) За констатираните недостатъци и/или отклонения по време на изпълнението на СМР или по време на гаранционните срокове се подписва двустранен протокол, в който се посочват некачествено изпълнените дейности, както и срок за отстраняване на недостатъците и/или отклоненията.

(6) Гаранцията за изпълнение на договора е в размер на 2 % от стойността на договора без ДДС.

**XII. НЕУСТОЙКИ И ОБЕЗЩЕТЕНИЯ**

Чл.11.(1). При забава за завършване и предаване на работите по настоящия договор в уговорения срок по чл. 2, ал. 5 ИЗПЪЛНИТЕЛЯТ дължи неустойка в размер на 0,05 % (нула цяло нула пет процента) от цената по чл. 3, ал. 1 за всеки ден забава.

(2) За забавено изпълнение на други задължения по договора, различни от тези по ал. 2, ИЗПЪЛНИТЕЛЯТ дължи неустойка в размер на 0,025 % (нула цяло нула двадесет и пет процента) от стойността на договора по чл. 3, ал. 1 за всеки ден забава.

(3) За всяко друго неизпълнение на задължения по договора дефинирано изрично или квалифицирано като такова, включително без да е упоменато, че ще се счита за неизпълнение ИЗПЪЛНИТЕЛЯТ дължи неустойка в размер на 0,1% (нула цяло един процент) от стойността на неизпълненото задължение, а когато стойността на задължението не може да бъде определена или задължението е без стойност неустойката е в размер на 0,05 % (нула цяло нула пет процента) от цената за изпълнение на договора.

(4) Ако недостатъците, установени в гаранционните срокове не бъдат отстранени в срока, определен по реда на чл. 10, ал. 4, ИЗПЪЛНИТЕЛЯТ дължи неустойка в удвоения размер на разноските за тяхното отстраняване.

(5) При нанесени щети на имуществото на ВЪЗЛОЖИТЕЛЯ, ИЗПЪЛНИТЕЛЯТ поправя щетите за своя сметка или заплаща удвоения размер на разноските за тяхното отстраняване.

(6) При пълно неизпълнение на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 25 % (двадесет и пет процента) от цената на договора, както и възстановяване на получените плащания.

(7) Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**XIII. ПРЕКРАТЯВАНЕ НА ДОГОВОРА**

Чл.12.(1) Договорът се прекратява:

1. с изпълнението на всички задължения на страните по него или настъпване на крайния срок на договора;

2. при настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 /пет/ дни от настъпване на невъзможността и да представи доказателства;

3. при прекратяване на юридическо лице изпълнител – страна по договора без правоприемство, по смисъла на законодателството на държавата, в която съответното лице е установено;

4. при условията по чл. 5, ал. 1, т. 3 от ЗИФОДРЮПДРКЛТДС.

5. при настъпване на някое от обстоятелствата по чл.2, ал.2 от настоящия договор.

(2) Договорът може да бъде прекратен извън хипотезите на ал.1:

1. по взаимно съгласие между страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация.

(3) ВЪЗЛОЖИТЕЛЯТ може по всяко време до завършване и предаване на обекта да прекрати действието на договора, с едномесечно писмено предизвестие.

(4) При предсрочно прекратяване на договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред работи.

(5) Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната Страна.

(6) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

1. когато ИЗПЪЛНИТЕЛЯТ не е започнал изпълнението на договора съгласно сроковете в раздел II;

2. ИЗПЪЛНИТЕЛЯТ е прекратил изпълнението за повече от 15 /петнадесет/ календарни дни, без съгласие на ВЪЗЛОЖИТЕЛЯ;

3. ИЗПЪЛНИТЕЛЯТ е допуснал съществено отклонение от Техническата спецификация и Предложението за изпълнение на поръчката.

(7) В случай, че ИЗПЪЛНИТЕЛЯТ прекрати едностранно договора, с едномесечно писмено предизвестие, същият се счита за прекратен след изплащане от страна на ИЗПЪЛНИТЕЛЯ на ВЪЗЛОЖИТЕЛЯ обезщетение в размер на 5% (пет процента) от общата стойност на договора.

(8) ВЪЗЛОЖИТЕЛЯТ прекратява Договора в случаите по чл. 118, ал. 1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

(9) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

(10) Във всички случаи на прекратяване на Договора, освен при прекратяване на юридическо лице – Страна по Договора без правоприемство:

1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

2. ИЗПЪЛНИТЕЛЯТ се задължава:

а) да преустанови изпълнението, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички документи, изготвени от него в изпълнение на договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**XIV. КОНФИДЕНЦИАЛНОСТ**

Чл.13.(1) Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора. Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора.

(2) С изключение на случаите, посочени в ал. 3 на този член, конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

(4) Задълженията по тази клауза се отнасят до съответната страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната страна отговаря за изпълнението на тези задължения от страна на такива лица.

(5) Задълженията, свързани с неразкриване на конфиденциалната информация остават в сила и след прекратяване на договора на каквото и да е основание.

**XV. ДРУГИ УСЛОВИЯ**

Чл.14.(1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в договора и приложенията, се прилагат правилото, че разпоредбите на приложенията имат предимство пред разпоредбите на договора.

(3) При изпълнението на договора, ИЗПЪЛНИТЕЛЯТ и неговите подизпълнители е/са длъжен/длъжни да спазва всички приложими нормативни актове, разпоредби, стандарти и други изисквания, свързани с предмета на договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Чл.15. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с изпълнението предмета на този договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Чл.16. Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора [и по договорите за подизпълнение] могат да бъдат прехвърляни или залагани съгласно приложимото право.

Чл.17. Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

Чл.18. В случай на противоречие между каквито и да било уговорки между страните и действащи нормативни актове, приложими към предмета на договора, такива уговорки се считат за невалидни и се заместват от съответните разпоредби на нормативния акт, без това да влече нищожност на договора и на останалите уговорки между страните. Нищожността на някоя клауза от договора не води до нищожност на друга клауза или на договора като цяло.

Чл.19.(1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: …………………….

Тел.: ………………….. е-mail: ….........................

Лице за контакт: ………………………

2. За ИЗПЪЛНИТЕЛЯ:

Адрес за кореспонденция: ……………………

Тел.: …………………. e-mail: ……………………

Лице за контакт: ………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на приемането – при изпращане по факс;

5. датата на получаване – при изпращане по електронна поща.

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Чл.20. За неуредените в този договор въпроси се прилагат разпоредбите на действащото българско законодателство.

Чл.21. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Този договор е изготвен и подписан в 4 (четири) еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Към този договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**ЗА ВЪЗЛОЖИТЕЛ: ЗА ИЗПЪЛНИТЕЛ:**

**Кмет на ……………………:………….. …………………………….......**

**/………………./**

**Главен счетоводител: ………………….**

**(…………………………………..)**